Document ID: 32008D0159

KOMISSION PÄÄTÖS,
tehty 22 päivänä helmikuuta 2008,
suunnitelman hyväksymisestä klassisen sikaruton hävittämiseksi luonnonvaraisista sioista eräillä Unkarin alueilla tehdyn päätöksen 2007/683/EY muuttamisesta
(tiedoksiannettu numerolla K(2008) 675)
(Ainoastaan unkarinkielinen teksti on todistusvoimainen)
(2008/159/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan,
sekä katsoo seuraavaa:
(1)
Komission päätös 2007/683/EY (2) oli yksi klassisen sikaruton torjumiseen tähtäävistä toimenpiteistä.
(2)
Slovakia on ilmoittanut komissiolle taudin viimeaikaisesta kehityksestä luonnonvaraisissa sioissa tietyillä Unkariin rajoittuvilla alueilla.
(3)
Unkari on ilmoittanut komissiolle, että klassisen sikaruton hävittämistä luonnonvaraisista sioista koskevassa suunnitelmassa asetetut toimenpiteet olisi epidemiologinen tilanne huomioon ottaen laajennettava koskemaan tiettyjä alueita Pestin läänissä Unkarissa.
(4)
Päätöstä 2007/683/EY olisi sen vuoksi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2007/683/EY liite tämän päätöksen liitteellä.
2 artikla
Tämä päätös on osoitettu Unkarin tasavallalle.
Tehty Brysselissä 22 päivänä helmikuuta 2008.

Labels: 0
18
20
6